શિવપાલ યાદવે જેડીયુના વરિષ્ઠ નેતા શરદ યાદવની પણ મુલાકાત લીધી હતી. આ અગાઉ પણ તેમણે જેડીયુના મહાસચિવ કે.સી.ત્યાગીની મુલાકાત લીધી હતી. અને હવે તેઓ કોંગ્રેસ અને અન્ય પાર્ટીઓના નેતાઓની પણ મુલાકાત લેવાના હોવાનું જાણવા મળે છે. જોકે હાલ આવી મુલાકાત તેઓ સપાની રજત જયંતી સમારોહના આમંત્રણ માટે લેવાના હોવાનું જણાવવામાં આવી રહ્યું છે. પરંતુ બીજી તરફ એવી પણ ચર્ચા ચાલે છે કે તેઓ આમંત્રણના બહાને યુપીમાં મહાગઠબંધન રચવાના પ્રયાસ કરી રહ્યા છે.